विद्यार्थियों ने ओलम्पियाड में बाजी मारी
अजमेर|नवंबर-2016 कोएचकेएच स्कूल में सिल्वर जोन नई दिल्ली भारत की ओर से अंतरराष्ट्रीय स्तर की विज्ञान ओलम्पियाड गणित ओलम्पियाड तथा टैलेंट हंट प्रतियोगिता प्रथम चरण में आयोजित की गई। विद्यालय के 126 विद्यार्थियों ने गणित ओलम्पियाड में तथा 117 विद्यार्थियों ने विज्ञान ओलम्पियाड प्रतियोगिता में भाग लिया। सांस्कृतिक सचिव ज्योति गोयल ने बताया कि गणित ओलम्पियाड में 10 विद्यार्थियों ने तथा विज्ञान ओलम्पियाड में 25 विद्यार्थियों ने पदक प्राप्त किए। जिसमें स्वर्ण पदक, रजत पदक और कांस्य पदक शामिल थे। गणित ओलम्पियाड में 4 विद्यार्थी वैष्णवी सारस्वत, गरिमा कच्छावा, दीपाली जैन और हर्षिता सोनी तथा विज्ञान ओलम्पियाड में अतिशय जैन, अरमान जैसवाल का द्वितीय चरण प्रतियोगिता में चयन हुआ। इन सभी विद्यार्थियों ने प्रथम चरण में 95.96 प्रतिशत अंक प्राप्त किए। उल्लेखनीय है कि टैलेंट हंट प्रतियोगिता में भी 100 विद्यार्थियों ने भाग लिया है। विद्यालय अध्यक्ष मोतीलाल ठाकुर एवं प्राचार्य हरिकिशन सोनी ने विजेता विद्यार्थियों को शुभकामनाएं दी। अजय कुमार ठाकुर और किरण ठाकुर ने विद्यार्थियों को पदक एवं प्रमाण पत्र दिए। शाला प्रधानाध्यापिका रीना करना ने विजेता विद्यार्थियों को शुभकामनाएं दी।
hin_Deva hin_Deva